al M 

Birêz Hesen Şerefî: 


“Şehîdkirina Dr. Qasimlo bo Kurdan 
birîneke kûr û bi jan bû, lê ne xelk 

. - V V\* 

û ne jî PDKÎ, bi vê birînê neketin 

qedeman”. 

K Dom R: l'ê ya paşkoyê 



Xebat bo rizgariya neteweya Kurd roj bi roj geştir dibe 



25'emîn salvegera şehîdkirina 
Dr. Qasimlo û hevalên wî, di 
bargeha Deftera Siyasî ya PDKÎ 
de bilind hate nirxandin 

Roja 13’ê Tîrmeha 2014’an, bi 
beşdariya Mistefa Hicrî sekreterê 
giştî yê Partiya Demokrat a Kurd- 
istana îranê, endamên rêberiya 
PDKÎ, dem û dezgehên hikûmetî 
yên bajarê Koyê, nûnerên partî û 


aliyên siyasî, kesayetiyên siyasî û 
pêşmerge û kadr û malbat û endam 
û alîgirên PDKÎ, rêûresma 25’emîn 
salvegera şehîdkirina Dr. Qasimlo 
sekreterê berê yê PDKÎ û hevalên 
wî, di bargeha Deftera Siyasî de bi 
rêve çû. 

Di vê rêûresmê de, piştî xwendi- 
na sirûda neteweyî ya "Ey Reqîb”, 
birêz Mistefa Hicrî sekreterê giştî 


yê PDKÎ, axavtinek derheq karesa- 
ta 22'ê Pûşperê (13’ê Tîrmehê) de 
kir. 

Piştre jî çend sirûdên şoreşgerî û 
helbest di pêwendî di gel vê kare- 
satê de hatin pêşkêşkirin. Herwisa 
peyamên YekîtiyaXwendekaran, 
Ciwanan, û jinan jî hatin xwendin, 
qala navê wan partî û aliyên siyasî 
hate kirin ku peyam bo rêûresmê 


şandin. 

Deqa axavtinên birêz Mistefa Hi- 
crî, û axavtinên birêz Hesen Şerefî 
cihgirê sekreterê giştî yê PDKÎ, li 
rêûresma 22’ê Pûşperê di Hewlêrê 
de, û axavtinên birêz Mihemedn- 
zîf adirî, endamê Deftera Siyasî ya 
PDKÎ,di rêûresma 22’ê Pûşperê li 
Silêmaniyê, di vê hejmarê de hatiye 
danîn. 

Sergotar 


Gel û rêbaza Dr. 
Qasimlo 



Şehab Xalidî 


H ekî rejîma dîktator û dijî 
gelî ya îranê, bi rêberiya 
Xomêynî, bizanîba ku gelê 
Kurd heya çi qasekê bi rih, û can 
û mal, ji rêberên xwe, û ji nirxên 
xwe yên neteweyî xwedî derdikev- 
in, renge di cihê terorê, riyeke din 
hilbijartiba. 

Piştî derbazbûna 25 salan bi ser 
şehîdkirina Dr. Qasimlo re, niha jî 
û her sal zêdetir ew tê nasîn, zêde- 
tir gelê Kurd lê xwedî derdikeve, û 
zêdetir hemû aliyên jiyana wî ji dî- 
tingehên curbicur ve tê şirovekirin, 
lewra mirov ne tenê nikare bêje ku 
ew di nav me de nine, belkû roj bi 
roj û meh bi meh û sal û bi sal, ew 
zêdetir tê nav jiyana me ya siyasî 
û civakî de. Rejîma îranê bi vê ter- 
orê nekarî hizr û bîr û rêbaza Dr. 
Qasimlo bikuje, jiber ku rêbaza wî 
hindî ku tê, geştir û ronahîtir dibe. 

Sedem ev e ku rêbaza wî, û bîr û 
hizra wî, hemû di xizmeta neteweya 
wî de bûn. Lewra xortên neteweya 
Qasimlo îro rojê, di navxwe ya 
welat de, li jêr vê dîktatoriya zal bi 
ser Kurdistan û îranê de, singê xwe 
dikin mertal bo gulleyan, û bi bê 
tirs, bi her awayî ku ji destê wan tê, 
rêberê giranqedr ê xwe bi bîr tînin. 

Lewra rejîm li hemberî vê emeg- 
dariya xortên Qasimlo de, êdî keti- 
ye qedeman, ne bi girtin û îşkence, 
û ne jî bi kuştinê, nikare Qasimlo 
di hizra xortên rêbaza Qasimlo de 
bişo. 

Bê guman gelê Kurd ku di riya 
azadiyê de, xortên mîna Dr. Qasim- 
lo ji dest dane, bi tu awayî amade 
nabin ku dest ji xebat û tekoşîna 
xwe hilgirin, û wê amade bin bo 
azadiyê her nirxekê bidin, lewra 
riya Qasimlo tu car vala û bê rêvîng 
namîne, heya roja ku Kurd digihîje 
azadiyê. 



Daxûyaniya Deftera Siyasî ya PDKÎ bi boneya birêveçûna 
heftemîn pilînoma Komîteya Nawendî 





B o agehdariyê em radigehînin 
ku 7’emîn pilînoma Komî- 
teya Nawendî ya PDKÎ, hilbi- 
jartiyakongireyal5,demjimêr9:30 
deqeyên roja Şemiyê, 28.041393’an 
(19.07.2014)bibeşdariyaendamên 
eslî û endamên cihgirê Komîteya 
Nawendî pêk hat, û piştî sê rojan 
karê berdewam, piştînîvroya roja 
Duşem 30’ê Pûşperê dawî bi karên 
xwe anî. 

Heftemîn pilînoma Komîteya 
Nawendî bi ragirtina deqeyekê 
bêdengî bona rêzgirtina ji riha 
pak ya şehîdan det pê kir. Piştî 
pesendkirina vê destûra kar ya ku 
pêştir endamên rêberatiya PDKÎ 
jê hatibûn agehdarkirin, sekreterê 
giştî yê PDKÎ, Mistefa Hicrî, tevî 
bixêrhatinkirina beşdaran lêk- 
daneweyeke siyasî ku zêdetir 
guhertinên di navbera du pilînomên 
şeş û heft ê Komîteya Nawendî de, 
bi xwe ve girtibû, pêşkêşî beşdarên 
pilînomê kir. 

Di lêkdaneweya sekreterê giştî yê 
PDKÎ de, û di pêwendiya di gel îranê 
de, qala du hikûmetan di îranê de 
hate kirin ku yek ji wan weke dew- 
leta fermî lê bê deshilat. Ya din 
deshilateke ne fermî, lê biryarder 
û xwedî deshilateke bê sînor e, ku 
ew jî weliyê Feqîh e, û Ii serveyî vê 
deshilatê ye, û dezgeha dadweriyê, 


û Spaha Pasdaran û îtilaat li jêr fer- 
mana wê de ne. 

Dewleta fermî û serkomar xwe 
bawerî bi guhertinên demokratîk 
nine, û hekî bixwazin ku ji bo bîr 
û raya giştî axavtinekê bikin, yan jî 
pêngaveke biçûk ji bo cîbicîkirina 
beşeke kêm ya sozên hilbijartinê, 
yan daxwaziyên xelkê hilgirin, li 
gel dijkiryara deshilata ne fermî 
berbirû dibin, weke vê ku li van 
dawiyane, û di pêwendî di gel wer- 
girtina hejmarek ji mamostayan û 
xwendekarên derkirî yên zankoyan, 
di serdema Ehmedînijad de hate dî- 
tin, ku çawa dijkiryar li hember de 
hate nîşandan, û Xamineyî bixwe di 
gotarekê de, hebûna girûpên siyasî 
di nava zanîngehan de, weke jeh- 
reke kujer nav bir, û ji mamostayên 
zanîngehan daxwaz kir ku bi tundî 
pêşiya wan karan bigrin. 

Ew pirs her bi vê yekê dawî pê 
nehat, belkû dijkiryara nûnerên 
pawanxwaz ên meclisê û çend kes- 
ên naskirî yên rejîmê jî li pey xwe 
hebû. 

Lêkdaneweyê qala vê yekê kiribû 
ku hekî Ehmedînijad carna li hem- 
berî Xamineyî de disekinî, herçend 
ku di encamê de serî jêre ditewand, 
lê Rûhanî heya bi nermî jî rawes- 
tanekê li hember de, ji xwe nîşan 


nade, lewra deshilata na fermî, bi- 
hêztir xwe derxistiye û astengek 
wisa li hemberî xwe de nabîne. 
Zêdetir ji vê jî, û ji dema ku Rûhanî 
hate ser kar, binpêkirina mafê 
mirovan, û îdam û bêkarî û hejarî 
di zêdebûnê de ne. 

Birêveçûna faza yekemîn ya ar- 
mancdarkirina "yaraneyan”, hêz û 
şiyana aborî ya malbatan %25 anî 
xwar, û %31 malbatan li jêr hêla 
hejariyê de ne, bi vî halî jî, û serbarê 
çaresernebûna kêşeya etomî di gel 
cîhana derve, destêwerdana di nav 
karûbarên welatên weke îraq, Sûri- 
ye, Lubnan û ...hwd de, zêde bûye, û 
agirê şerê Şîe û Suniyan di herêmê 
de xweş dike. 

Her di vê pêwendiyê de, qala rewşa 
opozisyona îranê û neraziyên di 
navxwe ya rejîmê de hatibû kirin, û 
pêgeha her yek ji wan hatibû nirx- 
andin. 

Di pêwendî di gel rewşa Kurdista- 
na îranê de, lêkdaneweyê ji bilî ab- 
skirina ji zêdebûna rêjeya îdamê û 
zindanîkirin û xiraptirbûna rewşa 
derbazkirina xelkê, bas ji vê kiribû 
ku cudahiyeke wisa di navbera de- 
wrana Ehmedînijad û Rûhanî de 
xûya nake. Herwisa qala vê yekê 
kir ku di warê aborî û geşekirinê 
de, çar parêzgehên Kurdakincî li 
gorî parêzgehên din, di pileya herî 
nizim de ne, bi vî halî jî serbarê 
zextên rejîmê, hesta neteweyî û xe- 
bata mafxwaziya xelkê Kurdistanê 
her bilind û berdewam e. 

Lêkdaneweyê alîkarî û hemfikriya 
di navbera hêzên siyasî yên Kurd- 
istana îranê di rewşa niha de, weke 
hewcehiyekê da zanîn, ku hewce 
ye şopandineke bi kiryar jêre bihê 
kirin. 

Di lêkdaneweya sekreterê giştî yê 
PDKÎ de, qala Tirkiyê û Kurdistana 
Bakûr hatibû kirin û rewta siyasî 
di vî welatî, û doza Kurd di vê para 
kurdistanê de, û pêvajoya aştiyê di 
gel PKK destnîşan kiribû, û herwi- 
sa pêwendên siyên ên PDKÎ di gel 
hêzên siyasî ên wê beşa Kurdistanê 
de, bi erênî nirxandibû, û her di vê 
pêwendiyê de, siyaseta Tirkiyê li 
hemberî Kurdistana Başûr, û aliyên 
siyasî, û aborî yên wan pêwendi- 
yan, bo her du aliyan bi mifah 
dabû zanîn, û pêşbîniya vê kiribû 

Daxûyaniya Polîtbîroya PDKÎ bi hinceta 25'emîn salvegera terorkirina 


Dr. Qasimlo 



K urdistanmedia: Deftera Si- 
yasî a Partiya Demokrat a 
Kurdistana îranê bi boneya 
25’emîn salvegera şehîdbûna Dr. 
Eebdulrehman Qasimlo û hevalên 
wî daxûyaniyek rû li civatên xelkê 
Kurdistanê bilav kir. 


Deqa Daxûyaniyê bi wî awayê ye: 

Hemwelatiyên rêzdar! 

22’ê Pûşpera evsal 25 sal bi ser 
terorkirina rêberê navdar ê Kurd 
û rûçikê demokratîk ê rastîn, û 
sekreterê berê yê PDKÎ re derbas 
dibe. 

Dr. Qasimlo roja 22’ê Pûşpera sala 
1368'an (13.07.1989) li bajarê Vi- 
yen, paytextê Nemsayê, û di dema 
rûniştina di gel şandeya Komara îs- 
lamî ya îranê de, ku bi berçav bona 
baskirina ji çareseriya pirsa Kurd li 
îranê, çûbûne Viyenê, ji aliyê wan 
dîplomat-terorîstan ve, di gel kak 
Ebdulla Qadirîazer nûnerê PDKÎ 
li derveyî welat, û Dr. Fazil Resûl 
kurdê başûr hate şehîdkirin. 

Bi şehîdkirna Dr. Qasimlo 
demokrasîxwaan, demokrateke 
rastîn, û tekoşerekî pêdagir yê riya 
azadiyê ji dest dan, û azadîxwazên 
îranê jî siyasetvan û kesayetiyeke 
jîr û zana ji wan hate standin, û 
neteweya Kurd ji hebûna rêber- 
ekî hilkevtî yê îroyî, û xwedî bîr û 
hizreke pêşkevtinxwazane, û PDKÎ 
ji serkirdeyekeî şareza û rêberekî 
bê mînak hatin bêparkirin, û bi vî 
rengî tevgera Kurd li Kurdistana 
îranê, birîneke din hilgirt, û tevgera 
demokrasîxwaziyê di îranê de, der- 
beke giran lê ket. 

Dr. Qasimlo her bi vê bîr û bawer 
û hizr û tekoşîna ku hebû her di 
destpêka ji rê derxistina şoreşa 


gelên îranê ji aliyê axûndan ve, û 
avakirina Komara îslamiya îranê, 
bû armanca tîr û tîxa terorîzma vê 
rejîmê. Dr. Qasimlo û partiya wê, 
PDKÎ û xortên neteweya Kurd di 
vê referandoma ne demokratîk de 
beşdarî nekirin, ku rê ji bo hatina 
ser kar, ya Komara Îslamî xweş dikir, 
û Dr. Qasimlo xatircem bû ku bi ha- 
tina ser kar ya rejîmeke îdeolojîk 
ya paşvemayî tu yek ji armancên 
demokratîk ên neteweyên îranê, ne 
tenê cîbicî nabin, belkû riya hewil- 
dan bo cîbicîbûna wan dijwartir 
dibe. Helwestek ku niha Kurd zê- 
detir şanaziyê pêve dikin. Herwisa 
di gel vê ku Dr. Qasimlo bo nûner- 
atiya Meclîsa Xibrigan (Şarazayan) 
li parêzgeha Urmiyê hate hilbijar- 
tin, lê bi gefxwarina Xomêynî riya 
beşdariya di vê meclîsê de jê hate 
standin, û her wê demê, êdî boçû- 
na rêberên rejîma îranê û bi tay- 
betî şexsê Xomêynî li hemberî Dr. 
Qasimlo eşkere bû. Herwisa: 

- Dr. Qasimlo pêdagirane ji bo 
demokrasiyê tekoşîn dikir, tiştek 
ku di gel felsefeya wilayeta feqîh 
yek nedigirt. Dr. Qasimlo bawerî 
bi wekhevî û mafê wekhev yê di 
navbera jin û mêran di nava civak 
û malbatê de hebû, ku bîr û hizreke 
weha di gel boçûna paşvemayî û 
dij bi mafên jin di Komara îslamiya 
îranê de netebahî hebû û heye. 

- Dr. Qasimlo vejîner, û rêberê 
partiyeke pêşkevtî û mafxwaz ê 
Kurd weke PDKÎ bû, ku li dijî kev- 
neperestî û stemê xebat dikir, û di 
nav civaka Kud de, xwedî pêgeh 
û nifûzeke taybetî bû, ku ev jî bo 
Komara îslamiya îranê, bi vê bîr û 
hizra teng û tarî ve, cihê qebûlkir- 
inê nebû. 

- Dr. Qasimlo alîgirekî pêdagir yê 
mafê mirovan bû, û rêz ji mirov û 
mafên mirovan re didanî. Mirovek 
ku ji aliyê Komara îslamiya îranê ve 
ne nirx heye, û ne maf, û ji bilî guh 
bi fermaniya wan, mafek din tuney. 

- Dr. Qasimlo siyasetvanekî xwedî 
exlaq û dîplomateke jîr bû, ziman- 
zanekî jêhatî û xebatkarekî bi ban- 
dor bû. Bawerî bi mafê neteweyên 
îranê her weke neteweya Kurd 
hebû. Di pêvajoya xebatê de, ji 
emrazên kêrnehatî bo gihîştina bi 
armancên pîroz mifah wernedi- 
girt, li dijî teror û pêkanîna tirsê, 
û mirovrevandin û kiryarên bi vî 


rengî bû. Hewla lihevnizîkkirina 
demokratên dijberên Komara îs- 
lamî dida. Ew taybetmendiyane 
hekî rastiya xemilîn û nasîna rûçikê 
rastîn ê Dr. Qasimlo bûn, lê wan 
teybetmenidyan ji dîtingeha Ko- 
mara Îslamî ve Dr. Qasimlo kiribûn 
astengeke hesinîn li ser riya bidets- 
veanînahemûarmancûpirogramên 
serberedayiyane û na demokratîk, 
û dijî mirovî ên vê rejîmê, lewra Dr. 
Qasimlo armanca tîxa terorîzma vê 
rejîmê bû. Herçend rejîmê hertim 
pîlan ji bo jinavbirina Dr. Qasimlo 
û partiya wî hebû, lê pîlanên rejîmê 
li dijî Dr. Qasimlo, li Kurdistanê, û 
di nava xelkê xwe û pêşmergeyan 
de tu carî serkevtî nebû. Mixabin li 
derve û bi hêceta gotûbêjê li Nem- 
sayê de, derfet jê standin û pîlana 
terorkirina navbirî cîbicî kirin. 

Her demekê ku bas ji terorkirina 
Dr. Qasimlo tê kirin, helwestên ne 
hêja, û dûr ji pirensîpên welateke 
demokratîk weke Nemsayê xwe 
nîşan dide, ku dewleta wê demê 
ya wî welatî, pêşiya karê dadgehê 
û dosiyeya vê terorê girt, û di pêx- 
ema berjewendiyên demkî, û madî 
û têdîtinên siyasî de, xwîna rêberê 
herî naskirî yê demokrat gorî ki- 
rin, eva jî di demekê de ye ku bel- 
geyên terora li Viyenê gellek rohn- 
tir û eşkeretir ji wan belgeyan in ku 
dezgeha dadweriya Alman di terora 
Mîkonosê de, li ber dest hebûn. 

Dr. Qasimlo yekemîn qurbaniyê 
terorîzma Komara îslamiya îranê 
û dawiya vê terorê nebû, jiber ku 
piştre hejmareke berçav ji kesay- 
etiyên îran û Kurd hatin terorkirin, 
lê em dikarin bêjin ku dewleta wê 
demê ya Nemsayê di domandina 
kiryarên terorîstî yên Komara îs- 
lamiya îranê de, bi awayekî ner- 
asterast dest hebû. Jiber ku hekî 
dezgeha dadweriyê ya Nemsayê, 
ew serbixweyî û wêrekiya dezge- 
ha dadweriya Almanyayê hebûya, 
renge em bînerê wan teroran 
nebûnaya, ku piştî terorkirina Dr. 
Qasimlo hatin encamdan, ku yek ji 
wan Dr. Sadiq Şerefkendî bû. 

Di 25'emîn salvegera terorkirina 
Dr. Qasimlo de pirsyar ev e ku gelo 
Komara îslamiya îranê, bi terorki- 
irna Dr. Qasimlo û Dr. Şerefkendî 
û tekoşerên din ên PDKÎ, şiya 
bigihîje armancên sereke ên xwe, 
wate nehêlana tevgera xebata 
Kurd di Kurdistana îranê, di pêx- 


ema cihgirbûna demokrasî û mafê 
neteweyî, û şûştina bîr û hizra 
pêşkevtinxwazane, ya Dr. Qasimlo 
de? Bêguman bersiv "ne” ye. Jiber 
ku Dr. Qasimlo bi ezmûn û ceriband- 
inên xwe, û cerbekirina tevgerên 
din, rêberiya takekesî di partiya 
xwe de ret, û rêberiya bi kom cihgir 
kir. Wî birêvebiriyeke serdemiyane 
bo birêvebirina partiya xwe, û serx- 
webûna siyasî di partiya xwe de 
cihgir kir, ku bi jidestdana rêberekî 
herçend bi bandor, bikare xwediyê 
rêberiya xwe be, û bîr û baweriyên 
Dr. Qasimloyê nemir zêdetir ji her 
demeke din, rastî û rewayiya xwe 
selimandine, û roj bi roj zêdetir 
geş dibin, û partiay Dr. Qasimlo, di 
parastina vê rê û şopê de, pêdagir, 
û her li ser vê riyê dimeşe, û nîşan 
daye ku birîna jidestdana rêberên 
xwe hildigre, lê nakeve ser çokan. 

Civatên xelkê Kurdistanê serbarê 
zext û serkut û girtin û heya îdama 
azadîxwazên Kurd, niha jî hilgirê 
bîr û hizra Dr. Qasimlo ne, û hez- 
kirina Dr. Qasimlo zêdetir, û pêge- 
ha partiya wî, di cihê xwe de ye, û 
di rastî de Dr. Qasimlo di bîr û baw- 
erê de zindî ye. Lê Komara îslamiya 
îranê, di heyama van 25 salan de, 
zêdetir naweroka kevneperestane 
û bîr û hizra paşvemayiyane ya 
wê bo bîr û raya giştî û xelkê îranê 
hatiye selimandin. Her demekê û 
di her cihekî de, bas ji tevdanîkarî, 
destêwerdana di nava karûbarê 
welatan bi taybetî di herêmê de, 
teror û piştgiriya ji terorîzmê, bin- 
pêkirina maf û jêhelçûna rêjeya 
îdaman tê kirin, qala vê rejîmê tê 
kirin. 


Herwis ew yek jî eşkere bûye ku 
guhertina di mohreyên rejîmê de 
nekariye û nikare tu guhertinekê bi 
qazancê xelkê îranê û mafên wan 
pêk bîne, jiber ku ya ku di siyaset 
û kiryarên vê rejîmê de tê xûya- 
kirin çavkanî ji bîr û baweriyên 
paşvemayî yên vê rejîmê ve werdi- 
grin, û hilgirê guhertinan nînin. Le- 
wra yên ku her carê û bi hêcetekê 
hez kirine ku rûçikek reformhilgir 
bidin vê rejîmê, û bidin mohreyên 
wê, niha piraniya wan hatine ser vê 
baweriyê ku ew rejîma reformhilgir 
nine. Gelo Hesen Rûhanî deriyek ji 
bo xelkê û mafên wan, bi kilîda xwe 
ya piropagendeyan vekir, yan jî be- 
revajî kilîda nermî ji xwe nîşandan, 
û xwe şikandin li hemberî derve 





de, ew jî li jêr zexta dorpêçên aborî 
de, vekir, û hevdem rêjeya girtin, 
îdam û zexta bo ser xelkê di navx- 
we de jêhel bir. Dîtingeha derve li 
ser rejîma îranê her çi be, çavkanî 
ji berjewendiyên wan ve werdi- 
gre, û berdewamiya li ser xebta li 
dijî vê rejîmê jî di navxwe de, di 
berjewendiya netweyên îranê û 
demokrasîxwazên îranê de ye. 

Di rewşa niha de, ya ku pêwendi- 
ya wê bi neteweya Kurd ve heye, 
bi xweşî ve berevajiyê hezkiri- 
na Komara îslamya îranê, xebat 
gelê Kurd ber bi pêş ve diçe, û di 
beşek ji perçeyên Kurdistanê de, 
ji haşakirina ji hebûna neteweya 
Kurd û mafên wê ve, ber bi baskiri- 
na ji şêweya bidestveanîna mafên 
wê li her perçeyeke Kurdistanê 
pêngav hilgirtiye, û pirsa Kurd di 


asta cîhanî de, zeqtir û micidtir 
hatiye pêş. Di rewşeke bi vî rengî 
de, hewce ye ku palpiştîkirin û 
yekgirtin û yekrêziya Kurd, bilezi- 
yeke zêde bide vê pêvajoyê. 

Hewce ye ku Kurd di Kurdistana 
îranê de jî, ber bi yekgirtina hewce 
bo xebata li dijî rejîma Komara 
îslamiya îranê ve pêngavan hil- 
girin, û xwe amade bikin da ku bi 
kiryar vê yekê bi dest bixin ku Dr. 
Qasimlo hem derheq her çar per- 
çeyên Kurdistanê, û hem jî der- 
heq Kurd di Kurdistana Rojhelat, 
û azadiya îranê hêvî û xweziya wî 
bû, û hewil jêre dida. Ew erka hekî 
hemû demekê hewce bû, di rewşa 
niha de, ku herêma Rojhelata 
Navîn aloz û pirr kêşe ye, û bûye 
qada rikeberiyên siyasî, aborî, û 
Komara Îslamî jî bi awayekî mi- 


cid bi piştevanîkirina ji deshilatên 
ne demokratîk, û destêwerdana 
di îraqê de, û geşkirina agirê şerê 
mesebî di herêmê û bi taybetî di 
îraq, Lubnan, Sûriye û...hwd de, 
hewla aloztirkirin û ne ewlekirina 
zêdetir dide, gellek hewce ye. 

PDKÎ partiya Qazî, Dr. Qasimlo, û 
Dr. Şerefkendî, di 25’emîn salveg- 
era terorkirina Dr. Qasimloyê ne- 
mir de, li ser domandina rê û şopa 
vî rêberê mezin pêdagiriyê dike, 
û heya bidestxistina hêvî û bîr û 
boçûnên wî, pêdagirane li ser xe- 
bat û tekoşînê berdewam dibe, bi 
taybetî ku niha di asta navneteweyî 
de hatiye naskirin û di her rewşekê 
de, xelkê îranê û xortên neteweya 
Kurd û heya cîhana derve jî hisa- 
beke taybetî bo Kurdan dikin, û 
PDKÎ jî bi van taybetmendiyên ku 
hene, dikare çavnihêrê piştevaniya 

ku hilbijartinên pêşiya me ya 
serkomariyê di Tirkiyê de, dikare 
bandoreke taybet li ser rewşa wî 
welatî û pêvajoya aştiyê hebe. Lêk- 
daneweyê awriyek li rewşa îraqê û 
van kêşeyan dabû ku di çend me- 
hên borî de, berbirûyê wî welatî 
bibû, û rewş ji bo destêweredana 
welatên din û cîranên wê, di vî 
welatî de pêk aniye. 

Lêkdaneweyê hokarên giring ên 
vê rewşê, weke encama siyaseta 
ne durust û hejmûnîxwaziya se- 
rokwezîranê îraqê bas kiribû, ku 
bi kiryar Suniyên îraqê avêtibû 
aliyekî, û li hemberî Herêma Kurd- 
istanê, bi dûr ji yasayên îraqê, ref- 
tarên dijberane girtibû pêşiya xwe, 
û bi cîbicînekirina madeyên yasayê, 
û birîna budceya Kurdistanê, û 
mûçeya karsazan, û çaresernekiri- 
na kêşeyên helawîstîmayî, rewş ji 
bo geşkirina nakokiyan di navbera 
Hewlêr û Bexdayê de pêk aniye. 

Lêkdaneweyê ew eger destnîşan 
kiribû ku bi man yan nemana Ma- 
likî di posta serokwezîrên îraqê 
de, ber bi rûyê îraqê dibin, û bi 
berçavgirtina tewahiya nakokiyan 
û şer û aloziyan di vî welatî de, û 
bi taybetî nifûza zaf ya Komara îs- 
lamî, seqamgîriyeke bi lez û berde- 
wam zehmet e. 

Lêkdaneweyê baleke taybetî dabû 
Herêma Kurdistanê û wê rewşa 
ku jêre pêk hatiye, û ew metirsî 
destnîşan kiribûn ku renge rû bi- 
din. 

Erka Herêma Kurdistanê di 
warê parastina deskevtan, û 
pêregihîştina bi jiyan û derbaz- 
kirina bi milyonan awareyên Sûrî 


û Mûsilî, û herêmên din, ew jî di vê 
rewşa aboriya ku heye, gellek gi- 
ran e, lê ya ku dikare Kurdan bi ser 
astengiyan de zal bike, û deskev- 
tên wê parastî bin, û bernameya 
rapirsiya giştî û diyarîkirna mafê 
çarenûsê û cîbicîkirina her bir- 
yarekê ye ku bixwe di berjewendi- 
ya xwe de bide, û bike rastiyek, ew 
hemû girêdayî yekgirtina hêzên 
siyasî û lihevkirina komên xelkê di 
gel vê rewşa nû, û dûrbûn ji nako- 
kiyan e. 

Siyaset û helwesta PDKÎ, li hem- 
berî rewşa Herêma Kurdistanê, 
piştevanîkirina ji îradeya xelkê bo 
biryardana li ser çarenûsa xwe ye. 
Lêkdaneweya sekreterê giştî yê 
PDKÎ di pêwendî li gel Sûriyê, û 
Kurd di vî welatî de, ku herçend 
alîkariyên malî û leşkerî û kerest- 
eyên leşkerî ên hevalên Beşar Esed 
heya niha ew rejîma ragirtiye, û ji 
herifînê rizgar kiriye, û serbarê vê 
bi nav hilbijartina ku Beşar Esed 
bo mana xwe bi rêve bir, şer û pe- 
vçûn bi van zûkatiya bi dawî nahê, 
û Kurd jî di vî welatî de, ku ne re- 
jîma Beşar Esed mafê wan qebûl 
dike, û ne jî opozisyon, hewce ye 
ku bi hevgirtina wan bixwe, û bi 
dûr ji hejmûnîxwazî û berjewendi- 
ya teng ya rêkixraweyî bibin xwedî 
nasname, û bi bandor bin. 

Di pêxema berjewendiya Kurd di 
Sûriyê de PDKÎ her weke derba- 
zbûyî piştevaniya deshilata kurd 
bi beşdariya hemû aliyan di vê 
parçeyê ji Kurdistanê de dike, û 
yekdengî û hevhelwestiya wan 
weke zaminê parastina her deskev- 
tekê dizane. 

Sekreterê giştî yê PDKÎ piştî vê 


lêkdaneweyê raporek di pêwendî 
li gel sefera xwe bo welatên Ewro- 
payî, hevdîtin, semînar û kom û 
civînan, û rewşa komîteyên PDKÎ, 
di van welatan de pêşkêşî beşdarên 
pilînomê kir. 

Di beşek din ya karê pilînoma heft- 
emîn de, piştî lêkdanewe û rap- 
ora sekreterê giştî yê PDKÎ, çend 
rapor û zaniyariyên hûrtir li ser 
rewşa îraqê û Herêma Kurdistanê, 
û rewşa navxwe ya Kurdistana 
îranê, û rewşa Tirkiyê û Kurdistana 
Bakûr ji aliyê çend hevalên Deftera 
Siyasî ve bi agehdariya beşdarên 
pilînomê gihîşt. 

Beşdarên pilînomê paş 
pêşkêşkirina van lêkdanewe û rap- 
oran, çalakane ra û boçûna xwe di 
pêwendî li gel hemû van mijaran 
eşkere kirin û bi hûrî bas li ser ki- 
rin, û di encamê de ew lêkdanewe 
pejirandin. 

Beşek din ji karê pilînomê pêk 
hatibû ji raporekê li ser çawaniya 
karûbarên amlî ên PDKÎ, ji aliyê 
berpirsê vê beşê ve, ku piştî pir- 
siyar û bersiv û rohnbûna ber- 
nameya karê malî, ji aliyê hevalan 
ve, ew çalakî hate pejirandin û 
hevalê berpirs hate erkdarkirin 
bona dirêjîdan û ber bi pêşvebirina 
bernameya karê xwe. 

Di beşeke din ya karê pilînomê de, 
biryar bo pêkanîna semînarekê 
hate dan, bi armanca nirxandina 
kar û çalakiyên PDKÎ di heyama du 
salên paş kongireya 15’ê a hizbê, 
û şêweya birêveçûna wê hate di- 
yarîkirin, pilînomê bo vê armancê 
heyeteke amadekariyê diyarî kir 
ku rewşê bo pêkanîna semînarê 


_ 

siyasî, û me’newî ya hemû azadîx- 
waz û demokrat û alîgirên mafên 
mirovan be. 

-Di 25’emîn salvegera terorkirina 
Dr. Qasimloyê rêber de, em yad û 
bîra vî rêberê nemir bilind radi- 
grin, û rê û şopa wî, dê berdewam 
çiraya riya xebata me be 

-Zindî û geşayî bo baweriyên 
pêşkevtinxwazane yên Dr. Qasim- 
lo 

-Serkevtin bo PDKÎ, partiya Qazî, 
Qasimlo û Şerefkendî 

Partiya Demokrat a Kurdistana 
îranê 

Deftera Siyasî 
20.04.1393 
11.07.2014 


pêk bîne û amadekariyên hewce 
jêre bike. 

Beşeke din ya karê pilînomê ko- 
mek pirsên navxweyî, bo çalak- 
tirkirina PDKÎ, di warên cur bi cur 
ên tekoşînê, û bi taybetî di rewşa 
niha de, û bi berçavgirtina hemû 
egeran hatin baskirin, û komeke 
biryar bo wan hatin dan. 

Cuda ji wan pilînomê çend rasparde 
ji bo organên hizbê dan, bona vê ku 
di pêvajoya kar û tekoşîna xwe de 
wan berçav bigrin. 

Pilînoma heftemîn ya Komîteya 
Nawendî, bi berçavgirtina wan 
kar û çalakiyên berfireh û berçav, 
ku bi boneya 25’emîn salvegera 
şehîdkirina Dr. Qasimlo li derveyî 
welat, li Herêma Kurdistan û li 
navxwe ya welat de, bi hewl û 
tekoşîna endam û alîgir û hevalên 
PDKÎ bi rêve çû, bi hewce zanî ku 
spas û pêzanîna xwe pêşkêşî hemû 
têkoşerên hizbê di navxwe ya 
Kurdistanê, li Herêma Kurdistanê 
û li welatên Ewropyî û herwisa ji 
dost û ji kesayetiyên Kurd ên Îranî 
û Ewropayî, û wan dezgehên rage- 
handinê bike ku di rûmalkirina van 
çalakiyan de zehmeteke zaf dîtin. 


Heftemîn pilînoma Komîteya Na- 
wendî ya PDKÎ, piştî encamdana 
erkên xwe di pêwendî li gel destûra 
karê pilînomê de, paşnîvroya roja 
Dûşemî, 30'ê Pûşperê dawî bi 
karên xwe anî 

PDKÎ 

Deftera Siyasî 
31.04.1393 
22.07.2014 

"Kurd wê deng bi 
serxwebûna Herê- 
ma Kurdistanê 
bide". 



"Tirkiyê destpêkê 
de piştvaniya 
DAÎŞ'ê kir, lê niha 
dizanin ku ew şaş 
bûne". 



"Bila kurd der- 
feta dewletbûnê ji 
dest nedin”. 

Cewad 

Larîcanî: 


"Ehmed 
Şehîd 3 
hezar 
tomet 
li îraê 
kirine". 


Deqa axavtinên birêz Mistefa Hicrî sekreterê giştî yê PDKÎ, 
di rêûresma 22'ê Pûşperê 25'emîn salvegera şehîdkirina Dr. 

Qasimlo û hevalên wî 



Hemwelatiyên rêzdar! 

Xelkê tekoşer ê Kurdistanê! 
Amadebûyiyên hêja! 

Her wek ku hemû aliyek agehdar 
in, 25 salan berî niha di rojeke 
weke îro de, di 22'ê Pûşpera sala 
1368’an de, (13.07.1989), hevalê 
têkoşer û bîrmendê mezin ê Kurd 
Dr. Qasimlo, heval kak Ebdulla 
Qadirîazer û Dr. Fazul Resûl li Vi- 
yenê li ser maseya gotûbêjan ji 
aliyê terorîstên Komara îslamiya 
îranê ve hatin şehîdkirin. 

Em weke evîndarên din ên rê û 
şopa Dr. Qasimlo, li vir û wir, û di 
navxwe û derveyî welat, hest û soz 
û emegdariya xwe bi vê rêbazê û bi 
xwîna pakya şehîdan nîşan didin, û 
di vê civînê de em amade bûne, da 
ku ji aliyekî ve emegdariya xwe bi 
rêbaza şehîdan û li serveyî hemiya 
Pêşewa Qazî Mihemed û Dr. Qasim- 
lo û bi hezaran şehîdên riya riz- 
gariya neteweya xwe pêşkêş bikin, 
ji aliyekî din ve bi Komara îslamiya 
îranê dijminê azadiya neteweyan, 
û bi hemû neyarên gelê Kurd bêjin 
ku 25 salan piştî şehîdkirina Dr. 
Qasimlo berevajiyê xwestek û dax- 
wazî û xewn û hêviyên wan, xebat 
û tekoşîn ji bo rizgariya neteweya 
Kurd di hemû parên Kurdistanê 
de, ne tenê her bi dawî nehatiye, 
belkû roj bi roj bihêztir dib. 

Herwisa em dixwazin ku di vê der- 
fetê de careke din, kiryara wê demê 
ya dewleta Nemsayê, ku ew kar- 
esat di wî welatî de rû da, û di cihê 
wê ku terorîst radestî dadgehê 
bêne kirin, û cezaya yasayî ya xwe 
wergirin, bi îskort ve ber bi Teh- 
ranê bi rê kirin, bona vê ku xelata 
cînayetên xwe wergirin, şermezar 
bikin,û bêjne wan ku pîlangiriya li 
dijî serkirdeyên gelê Kurd di her 
beşekê de, û di her qonax û ser- 
demekê de, ji dîtingeha neteweya 
Kurd ve, cihê şermzariyê ye, û ji 
bîra me naçe, û piştî şerê îran û 
îraqê, Komara îslamiya îranê, bi 
çok de hat, û biryarnameya 598 ya 
konseya ewlekariyê ya NY pesend 
û wajo kir, û her wek bixwe gotin, 
Xomênî cama jehrê ya têkşikanê 
firr kir, û bi milyonan kuştî û birîn- 
dar welateke wêran, erteşeke 
têkşikayî, û serşor, deskevtên 
hikûmeta îslamiya îranê, bo xelkê 
welat bûn. Ji wê demê şûnde ku ew 
hemû zirar û xesara malî û canî li 


xelkê îranê ket, bi hêceta vê ku dix- 
wazin ji riya Kerbelayê ve Qudsê 
rizgar bikin, lê li hemberî dijminê 
xwe de kete qedema, û zelîlane ew 
biryarname wajo kir. 

Di rewşeke siyasî ya wisa ya herêm 
û îranê de, Dr. Qasimloyê bîr- 
mend ku hertim bîr ji çareseriya 
pirsa Kurd ji riya aştîxwazane ve 
dikir, wisa bîr kir ku dewletek ku 
di gel dijminê xwe, bi vê hemî di- 
jminayetî û xisara ku lê ketiye 
amade bûye ku biryarnameyê qe- 
bûl bike, tu sedemek tuneye ku 
daxwaziyên gelê xwe, wate azayê, 
di çarçoveya îranê de qebûl neke. 
Lewra Dr. Qasimlo bi niyeteke pak 
û bi hêviya çareserkirina mesela 
Kurd pêşniyara Komara îslamiya 
îranê bo gotûbêjê qebûl kir, û çû 
Viyenê, lê mixabin derket ku Ko- 
mara îslamiya îranê ne tenê her 
di hizra çareseriya kêşeya Kurd 
ji riya aştîxwazane ve nine, belkû 
pîlanek darêtiye ji bo şehîdkirina 
Dr. Qasimlo ku mixabin ew pîlana 
wan serket. 

Dr. Qasimlo xizmeteke mezin bi 
tevgera gelê Kurd kir, rast e ku ew 
sekreterê giştî yê PDKÎ bû, lê bîra 
tîj û hizra bilind ya Dr. Qasimlo di 
warê siyasî, di warê têgihîştin ji 
rewşa wê demê ya herêm û cîhanê, 


bandor li ser rêkxirawên Kurdî 
hemû beşan de danîbû. 

Dr. Qasimlo siyasiyeke rastbîn bû, 
wî bîr ji pêşerojê dikir û bi hûrî her 
pirsek şirove dikir. Dr. Qasimlo di 
serdema nêzîkbûna hiloşîna re- 
jîma paşayetiyê, û hatine ser kar 
a rejîma Komara îslamiya îranê 
de, ku têkel bû di gel hinek hest 
û tundûtîjî û dîtina rojê, di hel- 
westên xwe de siberoj didît, lewra 
helwestên PDKÎ, di wê demê de bi 
rêberatiya Dr. Qasimlo helwestên 
wisa bûn ku niha jî piştî derbazbû- 
na 2 5 salan ji şehîdkirina wî, hêla jî 
nû û bi roj in. 

Wê demê gellek kes û alî hebûn 
kun ji wan helwestan halî nedibûn, 
wê demê PDKÎ referandoma di- 
yarîkirina sîstema Komara îslami- 
ya îranê baykot kir, û di referan- 
domê de beşdarî nekir. Dr. Qsimlo 
ragehand ku ku ew hikûmet nikare 
tu yek ji xwestek û daxwaziyên 
xelk û gelên îranê cîbicî bike. 

Wê demê ku taqmekê bi navê 
xwendekarên Misilman dest bi ser 
balyozxaneya Amerîka di Tehranê 
de girtin, Dr. Qasimlo ew kiryara 
ne siyasî şermezar kir, û ragehand 
ku ew yek berevajiyê orf û yasayên 
navneteweyî ye. 
























Encama zirardar ya vê kiryarê, ve- 
digere ser xelkê îranê. Wê demê 
gellek bûn ew aliyên ku PDKÎ li 
ser van helwestan bi sûçên curb- 
icur, şermezar dikirin, lê niha piştî 
derbazbûna 25 salan ji mergê Dr. 
Qasimlo û 36 salan bi ser hikûmeta 
Koamra îslamiya îranê de, eşkere 
dibe ku ew helwestane çende dûr- 
bînane û jîrane bûn. 

Dr. Qasimlo di zindîkirina PDKÎ de, 
piştî hiloşîna Komarê û şehîdbûna 
serkirdeyên Komarê û zindanîbûna 
têkoşerên PDKÎ, ku hêdî-hêdî PDKÎ 
ber bi lawaziyeke yekcar zaf ve çû, 
piştî salên 32’an a Rojî, hate qada 
xebata PDKÎ de, û bi kar û tekoşîn 
û hizr û bîra xwe nefesek bi hêz 
da vê partiyê, û bi amadekirina 
bername û pirogram û peyreweke 
pêşkevtinxwazane û serdemiyane, 
û bi yekxistina refên PDKÎ, careke 
din PDKÎ bi hêzeke siyasî ya mezin 
ve anî qada xebatê. Di vê derheqê 
de PDKÎ qerdarê şehîd Dr. Qasimlo 

ye- 

Lê Dr. Qasimlo ew kesayetiya nebû 
ku tenê di nava Kurd û PDKÎ û der- 
dora xwe de naskirî be, Dr. Qasimlo 
kesayetiyek bû ku di wê serdemê 
de, di nava kesayetiyên naskirî û 
navdar ên Ewropayî de, weke bîr- 
mendekî dihate nasîn. 

Rade û asta bilind ya zanist û 
têgihîştin û rabin û rûniştina ser- 
demiyane ya Dr. Qasimlo bi awayekî 
bû ku li gel her kesayetiyekî de 
rûniştiba, ew dixiste jêr bandora 
xwe de. Gellek in ew kesayetiyên li 
ser Dr. Qasimli tişt nivîsandine û 
hemû yekdeng in li ser demokrat- 
bûn û azadîxwazbûna Dr. Qasimlo, 
li ser tekoşîna bê rawestiyan ji bo 
bidestxistina mafê neteweyî, ku 
mafeke rewa û berheq yê hemû 
neteweyan di cîhanê de ye. 

Dr. Koşnêr Wezîrê Pêşîn ê Karûbarê 
Feransayê ku li çarçoveya pizişkên 
bê sînor de hatibû Kurdistanê, û di 
nava PDKÎ de xizmeta pêşmerge 
û birîndaran, û xelkê bê berevan 
û birîndar dikir, di simînarekê de 
ku li 21'ê Hezîranê, her bi boneya 
25'emîn salvegera şehîdkirina Dr. 
Qsimlo li yek ji holên Parlemênta 
Feransayê de pêk hat, li ser Dr. 
Qasimlo dibêje: "Xebata PDKÎ li 
jêr rêberatiya Dr. Qasimlo de, dî- 
tingeha me li ser xebata netweya 
Kurd guherî, û riyeke nû ji vê xe- 
batê nîşanî me da”. 

Her di vê semînarê de pro. Hemîd- 
pûr Erselan, lêkoler û mamostayê 
zankoyên Parîsê, nirxandineke 


şiroveyî, li ser pirtûka "Kurdistan 
û Kurd” ya Dr. Qasimlo pêşkêş kir, 
û jêve bû ku di wê serdemê de, ku 
serdema carr ya çepê radîkal bû, 
boçûna siyasî ya Dr. Qasimlo ber bi 
çepeke demokratve diçû. 

Herwisa navbirî got: "Di warê za- 
nistî de, ew pirtûk yekemîn pirtûk 
e, ku bi nîşandana serjimêriyan 
û hejmaran, û belgeyên civak- 
nasî, civaka Kurdistanê xistiye jêr 
lêkdanewe û şiroveya xwe, û bi 
awayekî ku heya niha jî, her lêkol- 
erek ku bixwaze lêkolîneke micid li 
ser Kurd û Kurdistanê bike, neçar 
dibe ku ji vê pirtûkê mifahê bistîne”. 
Evane wek mînakek biçûk ya nû ne, 
ku di bîr û boçûnên Ewropayiyan li 
ser Dr. Qasimlo hene. 

Rêzdarno! 

Yek ji qurbaniyên din ên vê kare- 
satê ya Viyenê, şehîd kak Ebdullah 
Qadirîazer e. Kak Ebdullah Qadirî, 
bi sedema vê ku em pêkve xelkê ba- 
jarekî bûn, ez gellek baş wî nas di- 
kim. Navbirîtemenek wisatunebû, 
sala 1331(1952), ji dayîk bibû, lê 
jiber ku di xizmeta Dr. Qasimlo de 
şanaziya şehîdbûnê pê hate birîn, 
min jêve ye ku ew cura ku hewce ye 
û hêjayî vî kesayetiyê ye, heqê wî 
pê nehatiye dan, lewra ez bi hewce 
dizanim ku gellek bi kurtî li ser vî 
tekoşerî çend axavtinan bikim, kak 
Ebdullah ku tevlî refên PDKÎ bû, 
mamostayek bû di bajarê xwe de. 
Reftara bi dilovanî, taba û taqeta 
zaf, xelkîbûn, û têgihiştîbûna wî 
bû sedema vê ku ew di nava hemû 
xelkê bajarê xwe de, û bi taybetî 
di nava ciwanan de, gellek hezkirî 
be, û ew taybetmendiyên bilind 
û amadebûna navbirî ji bo kar û 
fedakarî, û baweriya kûr ya navbirî, 
bi rizgariya neteweyî, bû sedema 
vê ku li refên PDKÎ de jî, gellek bi 


lez ber bi pêş ve here, û berpir- 
satiyê wergire, û jêhatîbûna xwe di 
birêvebirina berpirsayetiyên xwe 
de nîşan bide, dema ku di vê kar- 
esatê de şehîd bû, endamê Komî- 
teya Nawendî bû, û nûnerê PDKÎ 
bû, di beşa Pêwendiyên Derve yên 
PDKÎ, li Ewropayê. Kak Ebdullah bi 
hinek sedeman hest bi vê kir ku ew 
gotûbêj ku Komara îslamiya îranê 
navê gotûbêjê li ser daniye, pîlanek 
bûye bona jinavbirina Dr. Qasimlo, 
lewra kak Ebdullah hez nedikir ku 
di vê civînê de beşdar be, Ebdul- 
lah Qadirîazer serbarê heznekirina 
xwe, di gel Dr. Qasimlo ket û heya 
dawiyê jî, di gel wî de ma, û di rastî 
de ew cangoriyek e ku bîr û baw- 
eriya wî ya kûr bi nîştimana xwe, bi 
rêberê xwe, û bi rêbaza xwe dikare 
vê hemû hêz û moralê bide wî, ku 
amade be ber bi mirinê ve here. 

Hevalên hêja! 

Her weke me bas kir 25 sal bi ser 
şehîdketina van şehîdên me yên 
Viyenê re derbas dibin, di heya- 
ma wan 25 salan de guherînkari- 
yên kûr di cîhanê de û bi taybetî 
di Rojhelata Navîn de derketine 
holê, û hejmarek zaf ji dîktatoran 
bi destê xelkê hejar û bîzarbûyî 
hatine herifandin, û piroseya 
demokrasî û pêşveçûnê bona ava- 
kirina hikûmetên gelî di herêmê 
de, her berdewam e. 

Li Tirkiyê, ku di dema xwe de, 
navên Kurdî têde qedexe bûn, niha 
Kurd nûnerên xwe ên rastîn bi 
dilxwaza xwe dişînin parlemêntê, 
û deshilata xwecihî dixe destê xwe 
de, û nûneratiya rastîn a xelkê xwe 
dikin, û piroseye aştiyê derketiye 
holê û em hêvîdar in ku piroseya 
han di demek nêzîk de bi qazanca 
gelê Kurd û hemû xelkê Tirkiyê 
tewaw be. 


Di Sûriyê de, serbarê vê ku yekrêz- 
iya gelê Kurd di vê para Kurdistanê 
de heya niha jî nahê dîtin, lê tevî 
vê yekê em li ser vê baweriyê ne 
ku Kurdên Sûriyê çi bi mana Beşar 
Esed, û çi bi nemana wî, wê di 
rewşek siyasî ya gellek baş de bin, 
di pêşerojê de. 

Em hêvîdar in ku xûşk û birayên 
me di vê para Kurdistanê de ku di 
bin zulm û stema hikûmeta Be’s ya 
Sûriyê de bûne, bikarin bi yekrêziya 
xwe wan deskevtan pitir bikin. Di 
Kurdistana Başûr de Kurd Xwediyê 
deshilat û hikûmeta xwe ye û eva jî 
yek ji hêvî û daxwazên Dr.Qasimlo 
û tewahiya xebatkarên Kurd e ku di 
vê rêyê de canê xwe fîda kirine, lê di 
îrana bin deshilata Komara Îslamî 
de, û di çarçoveya hizra paşvemayî 
û girêdayiya wê hikûmetê de, tu 
guherînkariyek nahê dîtin. 

Hekî guherînkariyek jî hebe, ber 
bi paşve diçe, ber bi daxistîbûnek 
pitir, zulm û zordarî û dîktatoriyek 
pitir ve diçe. Sîstima vê hikûmetê 
di hember bîhaniyan de, sîstemeke 
zelûl û bêçare ye, lê di hember xe- 
lkê xwe de zordar û serkutker e. 
Binêrin, piştî bidawîhatina şerê di 
navbera îran û îraqê de, dema ku di 
hember Sedam Husên de, agirbes 
vajû kirin, û teslîm bûn di hember 
hikûmeta Be’s de, lê dest avêtin 
kuştina girtiyên siyasî di girtîgehên 
Komara Îslamî ya îranê de. 

Hejmara wan girtiyên siyasî ku di 
wê demê de hatin bidarvekirin di 
navbera 3 heya 5 hezar kesan e, 
eva di demekê de bû ku xelkê îranê 
li ser vê baweriyê bûn ku niha ku 
şerê îran û îraqê bi dawî hatiye, 
hikûmeta Komara Îslamî wê guh 
bide daxwaziyên xelkê xwe, û wê 
azadî, nan, hurmet û kesayetiya 

xelkê bibin cihê rêz û hurmetê. 
Lê ne tenê, ew yek tu caran ne- 
hate cîbicîkirin, belkû zext û givaş 
û kuştara girtiyên siyasî beravajî 
tewahiya pirensîp û yasayên mirovî 
û navneteweyî birêve çûn. Niha em 
piştî derbazbûna vê heyamê, piştî 
nêzîk bi 30 salan, vê sinaryoyê 
di Komara Îslamî de bi curek din 
dibînin. 

Armanca min ev e ku ez nîşan 
bidim ku çawa guherînkarî ber 
bi paşve heye. Her weke hûn hay- 
dar in, Komara Îslamî ya îranê di 
heyama yek sala derbazbûyî de, 
bi nav hilbijartinek li dar xist, ku 
têde Hesen Rûhanî weke berbijêrê 
serkomariyê gellek soz dane xelkê 
îranê, û bi neteweyên îranê, der- 
heq serbestberdana girtiyên siyasî, 
derheq bi azadiya xelkê,azadiya 
rojnamevanan, azadiya xebata ji- 
nan, kedkar û tex û qatên din ên 
civakê, bitaybet neteweyên îranê, û 
yek ji wan neteweya Kurd. 

Lê digel vê ku di hember Rojava de 
teslîm bû, û bo derbazkirina welatê 
xwe ji hiloşînê, amade bû destan ji 
mehandina Oraniyûmê hilgire, li 
gorî wan şert û mercên ku girûpa 
5+1 jêre diyarî kiribûn, lê niha em 
dibînin ku pêngav bi pêngav ber bi 
pêşve diçe, lê soz û qewlên Rûhanî 
û hikûmeta Komara Îslamî ya îranê 
derheq xelkê îranê bi tewahi be- 
ravajî derketin. 

Her weke bo piştî şerê îran û îraqê 
min îşare pê kir,her di yek sala der- 
baz bûyî de, serbarê wan sozan 
ku Raûhanî dabûn xelkê, îran der- 
heq bidarvekirina girtiyên siyasî, 
di pileya yekemîn de ye, daxistina 
rojnameyan, bidarvekirin û dest- 
biserkirina xebatkarên neteweyên 
Îranî, bitaybetî netewa Kurd û zext 


û givaşên din ên civakî û aboriya 
ser xelkê rojbiroj zêdetir dibe. 

Lê Komara Îslamî ya îranê her bi 
vê yekê nesekiniye, hevalno! Ko- 
mara Îslamî ya îranê piştî vê yekê 
bûye maşîna terora bi kom a xe- 
lkê, ne tenê her di îranê de, belkî 
di herêmê de jî, maşîna şer a Beşa 
Esed bi diraf û serbaz û çekên Ko- 
mara Îslamî ya îranê diherike. 

Di vê şerî de heya niha pitir ji 160 
hezar kes li gorî serhejmêriyên cihê 
baweriyê hatine kuştin, û bi sedan 
hezar kes birîndar ketine, û 5 mi- 
lyon kes jî aware bûne û 5 milyon 
û nîv jî, malên wan hatine herifîn li 
jê bombebarana hêzên Beşar Esed 
de. 

Ev serhejmêriya han, wate 5 mi- 
lyon aware û 5 milyon û nîv xelkê 
bê mal, dibe %40 ji xelkê Sûriyê. 
Evana hemû bi siyaset û çekên Ko- 
mara Îslamî ya îranê birêve diçin, 
eva di demekê de ye ku beşek zaf ji 
nifûsa îranê di bin hêla hejariyê de 
dijîn, gellek nesaxiyên civakî serî 
hil didin û Komara Îslamî ya îranê 
çareseriya tewahiya wan kêşe û as- 
tengiyan çi di navxwe, û çi jî di der- 
ve de, bi şer û kuştar û tundûtîjiyan 
dibîne, û bîr ji tu mijar û çareseri- 
yên din nake. 

Eva ku niha di îraqê de em bi navê 
Daîş'ê dibînin, Beşek zaf jê vedgere 
bo ser siyasetên Komara Îslamî ya 
îranê, ku mixabin aliyên Rojavayî 
ji vê mijarê bi kêmê haydar in. Ko- 
mara Îslamî ya îranê nêzîk bi 2 sal 
berî niha, bi alîkariya rejîma Beşar 
Esed û hikûmeta Malikî, bi sedan 
kes ji xelkê xwe şandin nava rêzên 
DAÎŞ'ê de, da ku bikare herikînên 
DAÎŞ'ê Kontrol bike û her di vê 
peywendiyê de serkevtinê bi dest 


bîne. 

Yek ji wan serkevtinan evabû ku him 
li Sûriyê û him li îraqê, bi nîşandana 
cînayetên DAÎŞ’ê û mezinkirina vê 
mijarê, welatên cîhanê li dijî DAÎŞ'ê 
bona rizgarkirina hikûmeta Beşar 
Esed lihev kirin, û di îraqê de jî 
em şahidî vê basê ne ku di rastî de, 
bona serkuta Suniyan e di îraqê 
de. Em hemû ji siyasetên DAÎŞ û û 
hemû aliyên Elqaîde haydar in ku 
dijî hemû mirovekê ne, lê di vir de, 
pîlana Komara Îslamî xwediyê ban- 
dorek zaf e. 

Komara Îslamî ya îranê dijî aramî 
û bi hevre jiyan û avedanî û 
pêşkevtinê ye, di tewahiya Rojhila- 
ta Navîn de. Komara Îslamî bi du 
meremên sereke jiyana xwe di 
nakokî û ajaweyan de dibîne. Ya 
yekemîn ev e ku bo Komara Îslamî 
ya îranê, welatek seqamgîr û aram 
nahê qebûlkirin. Komara Îslamî ya 
îranê niha jî xewna saxbûna Sedam 
Husênekî dibîne ku bibe rikeberê 
rejîma wê. 

Lewra ew dixwaz e li îraqê ajawe 
dewam bike û her bimîne. Ajawe ne 
tenê her di navbera Şîe û Suneyan 
de, belkî di navdera hikûmeta Bex- 
da û Herêma Kurdistanê de, belkî di 
navbera girûpên Şîe jî de. Siyaseta 
Komara Îslamî di vê derheqê de ev 
e ku rikeberan di hember hevdu de 
wekhev rabigire. Hekî dît ku aliyek 
şikestê dixwe, alîkariya wê dike da 
ku cardin serkeve, mijar jî gellek 
rohn e. 

Hevalno! 

Lê binêrin, niha Amerîka û Berî- 
taniya û Rojava û bi giştî welatên 
herêmê û piraniya wan, li ser vê 
baweriyên ne ku aliyê kêm yekem 


pêngav bona vê ku îraq bibe xwed- 
iyê aramiyê, vêdebirina Malkikî ye 
li gerra sêyemîn a serokwezîriya 
îraqê. Lê Komara Îslamî ya îranê 
heya niha rê nedaye ku Malikî qebûl 
bike ku cardin nebe serokwezîrê 
îraqê. Jiber vê yekê nîgeran e ku 
piştî Malikî rewşa îraqê ber bi 
aramiyê ve here. Siyaseta Komara 
Îslamî ya îranê ev e ku aliyên siyasî 
li dijî hev bihêz bike. 

Bona vê yekê ku tevalî bo hemîşe 
hewcedarê wê bin û di dema ten- 
gaviyê de hawara xwe jê re bibin û 
alîkariya wan bikin. Eva ne tenê her 
di îraqê de ye, belkû di her cihekî de 
bikare, di Kurdistanê de, û yan jî di 
welatek din de, vê siyasetê bi rêve 
dibe. Lê tu caran naxwaze aramî di 
herêmê de bimîne. 

Armanca duyemîn a Komara Îslamî 
ya îranê li tevdanîkariyan ev e ku, 
dixwaze bi cîhanê û bitaybetî bi Ro- 
java û welatên herêmê bêje ku eva 
Rojhelata Navîn di şer û ne aramiyê 
de ye, û tenê ez im weke Komara îs- 
lamî ya îranê ku weke girava aramî 
û ewlehiyê me, di vê herêmê de, le- 
wra hûn hemû hewcedarê min in. 
Alîkariyan ji min wergirin. 

Lê hemû kes ji vê yekê haydar nînin 
ku girava han ku Komara Îslamî ya 
îranê bi navê girava aramiyê nav 
dibe, behrek e bi şîpel e, ku şîpelên 
xelkê bêzar ên îranê, ku roj bi roj bi- 
hêztir dibin, li derfetê digerin bona 
vê ku Komara dîktatoriya îranê bi- 
herifînin û hikûmeta dilxwaz a xwe 
ava bikin, û Komara Îslamî ya îranê 
jî gellek bi başî haydarî vê yekê ye. 

Lewra welatê ku ev bi girava 
aramiyê nav dibe, ji derketina pirça 
jinekê, ji girevgirtina kedkarekî, ji 
gotara rojnameyekê bîrûraya herî 
kêm ya cuda têde hebe, heya hizra 
heya axûndekî Şîe ku xizmet ji vê 
hikûmetê re kiribe, lê tevî bîrûraya 
wan ferq û cudahî hebe, û bêhnek ji 
piştevaniya xelkê têde hebe, tepes- 
er dike û ji nav dibe. 

Hikûmetek ku xwediyê aramî 
û seqamgîriyê be ji wan tiştan 
natirse. Ji azadiya xelkê natirse, 
belkî şanaziyê bi azadiya xelkê re 
dike. Azadî hikûmetê bihêz dike, 
piştevaniya xelkê bona hikûmetê 
misoger dike. 

Lewra me tu şik û gomanek di vê 
yekê de nine ku Komara Îslamî 
serbrê vê rûçikê ku dixwaze nîşanî 
xelkê îranê û xelkê herêm û cîhanê 

Dom R: 9 

Kemal Mihemedyarî naskirî bi Ke- 
mal Feroxî kurê Kuxa Mecîd, sala 
1969 # an(1348) li bajarê Mehabadê 
hatiye dinê. 


H: Arif Vêlzî 


K emal Mihemedyarî derheq 
nasyariya xwe tevî PDKÎ 
weha dibêje: "Bavê min bi 
sedema beşdarî di tevgera salên 
46 û 47’an (1967- 1968) heyamê 6 
heyvan hatiye destbiserkirin û her- 
weha Mela Mehmûd Zengene ku 
mêrê meta min e di salên 46 û 47’an 
(1967-1968) de hatiye şehîdkirin û 
herweha kur metê min wate kurê 
Mela Mehmûd Zengene kadrê Hêza 
Pêşewa bû û sala 1983’an(1362) 
şehîd ket, evana sedemên sereke 
bûn ku ez her di despêka zarokarti- 
ya xwe de PDKÎ bi başî nas bikim”. 

Kemal Mihemedyarî herweha 
tevlîbûna xwe bi refên kadr û 
pêşmergên PDKÎ weha tîne ziman: 
”Salal987’an(1366) minpeywendî 
bi refên teşkîlata nepenî a PDKÎ ve 
girt û min karê teşkîlatî dikir. Pey- 
wendiya min dewam kir heya di 
22'ê Pûşpera sala 1369’an(1990) 
li gundê Qemtere ya ser bi bajarê 
Mehabadê min bi awayekê fermî 
xwe bi refên pêşmergên PDKÎ na- 
sand û heya niha ji be sekinîn li ser 
pêşmergatiya xwe berdewam im û 
we her berdewam bimînim jî”. 

Kemal Mihemedyarî di di deme 
pêşmergatiya xwe de basê birîn- 
darketina xwe weha dike: "Sala 
1995’an(1374) ez û şehîd Ehmed 
Zawekêwê tevî 4 hewalên din bona 
karê hizbî em çû derdora Meha- 
badê. Demjimêr 12'ê şevê em bi 
tirumbêlekê li kêleka mizgefta 
gundê Suncaqê de derbaz dibûn 


ku, ji nişkeve em ketin ber destrêja 
hêzên Komara îslamî ku di mizgeftê 
de xwe veşartibûn. 

Ez bi destrêja yekemîn ku hat ser 
me ji aliyê serê xwe ve birîndar 
ketim û min nekarî ku ji tirumbêlê 
peya bim, lê min kot hewalên xwe 
ku ji tirumbêlê derkevin û bersiva 
destrêjê bidin. Hewalên min peya 
bûn û di bersiva hêzên Komara îs- 
lamî de 4 pasdar hatin kuştin û 2 
jî birîndar ketin û bi vî awayî em ji 
kemînê derbaz bûn”. 

Kemal Mihemedyarî roja herî xweş 
a jiyana pêşmergatiya xwe weha 
tîne ziman: "Sala 1990’an(1369) 
120 pêşmergên hêza Pêşewa li şeş 
rêyiya Mehmûdava, tevî hêzên Ko- 
mara Îslamî ketin nava şerek giran 


de. 

Serbarê topbarana tev alî, hêzên 
Komara Îslamî nêzîkî 15 caran bi 
awayek berdewam êriş anîn ser 
me û me jî bi rih û can ber xwe 
dida, piştî 12 demjimêr şer û berx- 
wedana berdewam hêzên Komara 
îslamî bezî û tevî zirarên zaf ber- 
birû bû. 

Lê mixabin me jî di encama wî şerî 
de 2 şehîd û 4 birîndar dan. 
Xweşiya wê rojê di vê de bû ku piştî 
18 demjimêr şer û rê çûyînê em 
çûn malekê li gundê Mehmûdava. 
Xwediyê malê bi qasekê bi germî 
pêşwaziya me kir û nan û xawarin 
dan me ku mandîbûn û şerê giran 
di bîra me de nema. 

Xwediyê malê derheq wan 
pêşmergên şehîdkirî de, sersaxî 
didane me. Yanî moral û pêşwaziya 
xwediyê malê û xelkê deverê bi 
giştî bi qasekê bandor xistibû ser 
min ku, tu caran ew şer û dem ji 
bîra min naçin û herdem li pêşiya 
çavên min de derbas dibin". 

Kemal Mihemedyarî herweha roja 
herî nexweş a jiyana xwe weha tîne 
ziman: "Sala 1989’an(22’ê Pûşpera 
1368) me li mala xwe li Bajarê Me- 
habadê RDKÎ girtibû û me çavni- 
hêriya bernameya "Ême û Gwê- 
girekan” (Em û Guhdaran) dikir, ji 
nêşkê ve di cihê bernameya navbirî 
de radyoyê marş lêxist, em heyrî 
man, piştî çend xulekan ragehand 
ku Dr. Qasimlo birîndar ketiye û 
piştre nûçeya şehîdketina wî belav 
kir. Tewahiya taxê me li bajarê Me- 
habadê tevlî hev bibû. 

Eva roja herî nexweş a jiyana min 
e û hevdem handerê min e ku li ser 
pêşmergatî û domandina rêbaza 


PDKÎ û şehîd Qasimlo berdewam 
bim". 

Kemal Mihemedyarî derheq ji- 
yana xwe ya hevpar dibêje: "Sala 
2000’ê(1379) min û Seyran Îzedî 
Keça Qdir Îzedî naskirî bi Qale 
Rîşe, soz evîndarî û jiyana hevpar 
bihevre da û di Havîna heman salî 
de li "Zewye sipî” binkeya wî çaxî a 
PDKÎ daweta xwe kir û jiyana hev- 
par ava kir û berhema jiyana me jî 
kur û keçek e”. 

Kemal Mihemedyarî piştî nêzîk bi 
25 sal pêşmergatiyê, çavnihêriya 
xwe derheq PDKÎ weha tîne ziman: 
"Çavnihêriya min tenê serkevtina 
PDKÎ’ê ye. Herçend ez di vê astê de 
ninim ku xwe tevî Dr. Qasimlo qiyas 
bikim, lê Dr. Qasimlo tewahiya îm- 
kanatên roj û jiyana Ewrûpa bicih 
hêla û jiyana çiya hilbijart, ewa bi 
vê wateyê tê ku malê dinê kesatiyê 
nabexşe mirov. 

Lewra malê dinê bal min bê nirxe 
û ez şanaziyê bi derbazbûya xwe 
dikim û li ser soza xwe derheq 
şehîdên me û malbatên wan sor û 
berdewam im”. 

Kemal Mihemedyarî bi vê peyamê 
dawiyê bi hevpeyvîna xwe tîne: "Ez 
hêvî dikim ku xelkê Kurdistanê her 
weke berê bi piştevaniya ji PDKÎ 
serfirazî û şoreşvaniya xwe bidin 
selimandin û herweha daxwazê ji 
wan kesan dikim ku bi her awayekê 
ketibin telika hêzên Komara îslamî 
ku, her weke Rêzdar Kak Mistefa 
Hicrî ragehand, "destan ji ber- 
maw xarin û zulmê bikişînin, her 
çaxî masiyê bigirî her taze ye" bi 
vî wateyî ku hêj ne direng e û ve- 
gerin. Jiber ku sibê PDKÎ'ê nine ku 
lêpirsînê ji ve dike, belkê eva xelkê 
Kurdistanê ye û ceza bide”. 




















Mistefa Hicrî: ‘Dr. Qasillllo 

di warê siyasî, di warê 
têgihîştin ji rewşa wê demê 
ya herêm û cîhanê, bandor 
li ser rêkxirawên Kurdî ên 
hemû beşan de danîbû. Dr. 
Qasimlo siyasiyeke rastbîn 
bû, wî bîr ji pêşerojê dikir 
û bi hûrî her pirsek şirove 

dikir". 



bide, hikûmetek e ku niha di ew 
qasê lewazî û bêhêziya xwe de ye, 
di warê aborî, leşkerî, teknîk û ev 
tiştên din. Piranî li ber çavê xelkê 
wisa nîşan didin, lê ne wisa ye. 

Lewra di niha de ber bi herifîn 
çûna Komara Îslamî ji her demekê 
zêdetir e, û bi xwe jî, ji vê yekê tir- 
siya ye. Bitaybetî bo Komara Îslamî 
ya îranê cuda ji tundûtîjî û serkut û 
tevdanîkariyan, tu çareseriyek din 
di ber dest de nînin, û hikûmetek 
weha di vê cîhanê de cih nagire, û 
xelk her çi qas di bin zext û givaşê 
de be, lê di dawiyê de vê hikûmet û 
deshilatdariyê qebûl nakin. 

Hemwelatiyên rêzdar! 

Hez dikim di dawiya gotinên xwe de 
li ser mijara ku niha di Kurdistana 
îraqê de di rojevê de ye û piroseyek 
siyasî a nû tê amadekirin, nêrîn û 
dîtingeha PDKÎ pêşkêş bikim. Bas 
ji mijara du refrandoman e. Yek bo 
herêma Kerkûk û herêmên ser bi 
vê parêzgehê ne, û ya duyemîn, re- 
frandomek bona diyarîkirina qed- 
era Kurd di vê para Kurdistanê de 

ye- 

Şik û guman di vê yekê de nînin ku 
piraniya xelkê Kurd, ne tenê her di 
Kurdistana başûr de, belkî di tewa- 
hiya parên Kurdistanê de mafê di- 
yarîkirina qederê, bi mafê xwe di- 
zanin. PDKÎ bi dehan salî ye ku di 
pêxema vê hêviyê de qorbaniyan 
dide û fîdakariyan dike. 

Lewra em weke PDKÎ mafê di- 
yarîkirina qederê bona xelkê Kurd- 
istana Başûr û hemû parên din 
ên Kurdistanê ne tenê her cihê 
rêz û hurmetê dizanin, belkî cihê 
piştevaniyê ye bi hemû îmkanat û 
şiyana me ve. Lê em hez dikin li ser 
du nîgeraniyên xwe jî biaxivin. 

Ya yekemîn mijara yekrêziya xelkê 
Kurdên Başûr e di pewvendî tevî 
vê mijara çarenivîs saz û girîng de. 
Em mijarê weha dibînin ku garan- 
tiya serkevtina diyarîkirina qed- 
erê, yekrêziya xelkê Kurd e, bitay- 
betî ku niha dujminên gelê Kurd û 
serveyî hemûyan Komara Îslamî ya 
îranê, bi hemû hêz û şiyanên xwe 
kar dikin ku walahiyan bixin nava 
rêzên Kurdan di vê parê de. 

Em hêvîdar in ku gelê Kurd ku li 
Başûrê qedera xwe diyarî dike, 
yekrêz û yekgirtî be. duyemîn 
nîgeraniya me ev e ku mijara han 
ji aliyê xûşk û birayên me li Başûr 
de nehatibe ravekirin ku biryara 
xweseriyê û diyarîkirina çarenûsê, 


hewceyî bi qurbaniyeke nû, tehe- 
molek zêdetir û berxwedanê ye. 

Nabe tu daxwaza xweseriyê bikî 
û tewahiya hewcehiyên jiyana te 
jî bên dabînkirin. Benzîn hebe, 
nan hebe, ser êşî nebe, toz li ser 
tu cihekî nerûne, tiştek weha di 
cîhanê de neqewmî ye. 

Lewra em dibêjin ku deskevtên 
ragehandina xweseriyê di kurtmi- 
deh de, yanî asteng û arîşeyên cur 
bi cur û xebatek nû li şiklek nû de 
bo xelkê vê beşa Kurdistanê. 

Lewra xelkê Kurd eger daxwaza 
xweseriyê dike ku cihê şanaziyê ye 
bo hemûyan, dibe amade û xwera- 
gir be li hember wan kêmasiyan de. 
Bi taybetî ku me dujminek weke 
Komara Îslamî ya îranê li kêlekê 
heye. 

Tevî hemû wan arîşeyan ku tên 
pêşbînîkirin, lê hekî mijara han bi 
hûrî hatibe lêkdan, ji aliyê xelkê 
Kurde ve ji aliyekê û serkirdeyên 
siyasî ji aliyek din ve, renge niha 
dem û rewş, herî baş be bona di- 
yarîkirina mafê qederê di vê para 
Kurdistanê de. Ez hêvîdar im ku 
serkirdeyên Kurd ku xwediyê ber- 
pirsyariyek mezin û dîrokî ne, di 
vê peywendiyê de amadekariyek 
tewaw kiribin. 

Ew hêviya me ye ku di vê qonaxa 
xebat û tekoşîna xûşk û birayên 
xwe li Kurdistana başûr de, em 
şahidê gellek serkevtinên mezin 
bin , jiber ku em li ser vê baw- 
eriyê ne ku biryareke bi vî rengî û 
bi encam gehandina wê, ne tenê 
her deskevta gelê Kud li Kurdis- 
tana başûr e, belkû deskevta gelê 
Kurd di hemî parçeyan din, û hemî 
cîhanê de ye, lewra berpirsayetiya 
serkirdeyên gelê Kurd, partî û sazi- 
yên siyasî di pêkanîna yekdengiyê 
di lêkdanewe û hûrbûniya di vê 
pirsê de, gellek hewce ye, jiber ku 
ew pirs tenê pêwendiya wê bi qed- 
era Kurd di vê beşê de nine, belkû 
pêwendiya wê bi hemî beşan ve 
heye, û heya dikarim bêjim ku ew 
biryar pêwendiya wê, bi proseya 
demokrasiyê li Rojhelata Navîn ve 
jî heye, Em weke PDKÎ bi nîgeranî 
ve li vê piroseyê dinêrin, û eva ku 
di vê derheqê de bo serkevtina vê 
piroseyê hewce ye, em weke erk û 
wezîfe amade ne ku tab bikin, jiber 
ku ew yek hêviya hemû neteweya 
Kurd e, hêviya şehîdên me ye ku 
di vê riyê de serê xwe danîn, û em 
dizanin ku ew yek dikare nivşên 
pêşerojê ên me bextewer bike, û 
riha hemû şehîdên şad bike. 


Gellek spasiya we dikim, û careke 
din em peymanê nû dikin, di gel 
rêbaza Dr. Qasimlo, û emê bi di- 
jminên xwe jî ragehînin, ku her 
wek li 25 salên borî de, bo wan 
derketiye, ku Dr. Qasimlo tenê ces- 


teyeke fîzîkî nebûye, Dr. Qasimlo bîr 
û hizr û rênîşandayîn bû ku niha jî 
ew rê berdewam e, û rêvîngên wê 
riyê, roj bi roj di zêdebûn, û bi hêz- 
bûnê de ne. 

Serkevtî bin 

Çar pirtûk li ser şehîd Dr. Qasimlo hatin amadekirin 



Kurdistanmedia: Çar pirtûkên 

pêwendîdar bi Dr. Qasimlo û ji- 
yana wî kesayetiyê neteweyeî, ji 
aliyê pêşmerge û organên Partiya 
Demokrat a Kurdistana îranê ve bi 
zimanê Kurdî tên çap û bilavkirin. 

Li gor rapora Kurdistanmedia, li 
bereberê 13'ê Tîrmehê 25’emîn 
salvegera şehîdkirna Dr. Qasimlo 
û hevalên wî, çar pirtûk li pêwendî 
digel Dr. Qasimlo, ji aliyê pêşmerge 
û organên PDKÎ ve amadekirin. 

"Dr. Qasimlo di bîbliyogirafiya 
pirtûk û dosiyeya kovar û rojna- 
man de” "Neteweyekî sîsbûyî û 
welatekî jev belav”, "Kurdistan û 
Kurd”, "Ewropayiyek li herêma 
Kurd de” navên wan çar pirtûkan e, 
ku li berberê salvegera şehîdkirna 
Dr. Qasimlo hatin amadekirn. 

Pirtûka "Dr. Qasimlo di bîbiliyo- 
girafiya pirtûk û dosiyeya kovar û 
rojnaman de” ji aliyê komîsyona 
ragehandin û perwerdeya PDKÎ 
ve hat çap kirin, û di salvegera 
şehîdbûna Dr. Qasimlo de hat bi- 
lavkirin. 

Komîteya ragehandinê ya Yekî- 
tiya Xwendekarên Demokrat ên 
Kurdistana îranê, di pêwendî li gel 
salvegera şehîdkirina Dr. Qasim- 
lo û hevalên wî, pirtûkek bi navê 
"Neteweyekî sîsbûyî û welatekî jev 
belav” ji zaravayê Kumanciya jêrîn 
ve, bo ser zimanê Farsî wergêran 
kir, û di demekî nêzîk de tê çap û 
bilav kirin. 

Di vê pirtûkê de komek gotinên 
nemir Dr. Ebdulrehman Qasimlo, 
Kendal Nezan, Arçî Bald Rozvêlt, û 
mamosta Nazdar (Navê nepenî yê 
Dr. Qasimlo û gotarek li ser Kurdên 
Sûriyê) bi xwe ve digre. 

Pirtûka "Neteweyekî sîsbûyî û we- 
latekî jev belav, û beşek ji pirtûkê 
ku sala 1977’an ji aliyê hejmarek 
nivîskarên Kurd û xeyrî Kurd ve, 
bi zimanê Feransî û bi serpereştiya 
"Jîralîd Çaliyand” hatiye nivîsan- 
din, navê vê pirtûkê bi Ferensî (Les 
kurdes et le Kurdistan)ye ku ji aliyê 
lêkolerên Kurdan ku yekek ji wan 
Dr. Qasimlo bûye, hatiye nivîsand- 
in.Ev pirtûka dîroka civakî-abûrî, û 
siyasî ya Kurd û Kurdistanê bi xwe 
ve digre, ku di warê zanistî de, gir- 
ingiyeke taybetî heye. 


Ji aliyekî din ve "Selîm Zencîrî” 
pêşmergê Partiya Demokrat a 
Kurdistana îranê, pirtûka "Kurdis- 
tan û Kurd” bi diyalêkta Kurman- 
ciya jêrîn bo ser Kurmanciya jorîn 
wergêran kiriye. 

Piştre jî Teha Etîqî pirtûka "Kurdis- 
tan û Kurd” ku ji aliyê Dr. Qasimlo 
ve bi zimanê Çêkî hatibû nivîsan- 
din, û piştre jî bo ser zimanê Farsî 
hatibû wergerandin, û çapa yekem 
jî di sala 1996’an de ji aliyê çapx- 
aneya Optîk a Swêdî ve hatibû ki- 
rin. 

Dr. Qasimlo nivîsîna pirtûka "Kurd- 
istan û Kurd” sala 1957'an dest pê 
kir û sala 1962’an amadeyî çapê 
kiribû, û ev pirtûke sala 1964’an 
bo yekemîn car çap bû, û kete ber 
destê xwendevanan. 

Çapa Îngilîzî ya pirtûka kurdistan û 
Kurd, piştî wergêranê sala 1965’an 
hat bilavkirin. 

Ev pirtûke ku şîkariyeke siyasî û 
aborî ye, di sala 1967’an de hatiye 
wergrandin bo ser zimanê Erebî, û 
piştre di salên 1969'an de, bo ser 
zimanê Lehistanî hatiye wergêran- 
din. 

Di wê pêwendiyê de pirtûka 
"Ewropayiyek di herêma Kurdan 
de’’ ji nivîsîna "Nesrîn Qasimlo’’ 

hevjîna nemir Dr. Qasimlo, ku ji al- 
iyê "Xurso Ebdullahî” ve ji zimanê 
Feransewî ve, bo ser zimanê Farsî 
hatiye wergêrandin, ji aliyê Nahîd 
Husênî endama Komîteya Navendî 
a PDKÎ ve bo ser zaravayê Soranî 
hatiye wergêrandin, û bi wan zûya- 
ne, tê bilavkirin. 

Nesrîn Qasimlo dibêje: "Armanca 
min ji nivîsîna vê pirtûkê eva ye ku 
rastiya jiyana Dr. Qasimlo sekreterê 
berê yê Partiya Demokrat a Kurdis- 
tana îranê eşkere bikim”. 







Pere di pêş de dimeşe, û ji 
mirovan re hemû riyan ve- 
dike. 

Shakespeare 

Qîmeta peran xuya ye,lê 
carinan ew qîmet qet 
namîne,dadikeve binê sifrê. 

Carlyle 

Pere pir kesan hînî riyên xe- 
rab dike. 

Choderlosde Laclos 

Pere mirovan bextiyar 
nake,lê ji bo bextiyariya 
mirov dibe alîkar. 

ChoderlosdeLaclos 

Yê ku ji welatê xwe re bibe, ji 
partiya xwe re jî dibe. 

R.B.Hayes 

Resim helbesteke bê kelîme 

ye- 

Horatius 

























23-07-2014 


Hejmar (234) 



^nfpgpa^ [r^aKoir 




Baran diçe xwendrngeha seretayi ■ Zozan diçe xwendingeha navin 
Ew di pola 4-Aye de dixwîne, I Ew di pola 5-Bye de dixwîne. 


C Beşa 13. Dema axaftinê 

Hevalên xwe bide nasîn 


Zozan 

hevala mir e. 


Baran tievale 
min e. 


Ez ji xwendinê pir hez dikim. 

Ezji werzişê hez dikim. 

Ez bi ajotina bisiklêtê kêfxweş dibim. 

Ez bi xwedîkirina masiyan kêfxweş dibim. 
Ez ji çêkirina wêneyan gelekî hez dikim. 



1- Çindik çindik, bazda 
quncik, bê dil û bê gur- 
çik. 

- Hûr e wekî kirzin, reş e 
weku bizin, hakim ji ber 
dilerzin. 

- Sir û batê, çift vid- 
unate. 

- Li min filitî, li te xebitî. 

- Tiştê min tiştok e, yê bi 
kulav û dersok e, navê 
wî 

zirrçepok e. (* bo hine 
tiştên dî jî dibêjin) 

2- Çume şikeftekê ya tijî 
gupal, êkê wesa nebû 

bideme pal. 

- Çûme rêleka bi dar bi 
dar, qet darekê we nebû 

bikime distar. 

3- Qun li axê, ser li qunê, 
deh le duwa. 

4- Çûme duleka bi xire 
ber, min dapîra te girt, 
bapîrê min 

xwe havête ser. 


Têdîtin: Amadekar dest- 
kariya devoka metelokan 
nekiriye 


Xwendevanên hêja! 

Hûn dikarin bersiva 
tiştonekan bi rêya E-maila 
Agiri2003@gmail.com ji me 
re bişînin. 













Çend dîmenên rêûresmên 22'ê Pûşperê di bajarên Hewlêr û Koyê de 








































